Свет (комад у четири чина)/39
V

Пређашњи, АНА.

УЧИТЕЉ. Па зашто сте плакали?
ЈЕЛКИЦА. Било ме је страх, али сад видим и сама, да сам будала. Ја сам мислила, нећу моћи да слажем оца, а оно може.
УЧИТЕЉ. Па да л' ме сад волите?
ЈЕЛКИЦА (стидљиво). Волим вас и...
УЧИТЕЉ. Шта?
ЈЕЛКИЦА. Сад ћу научити ону ноту.
УЧИТЕЉ. Ох, злато моје. (Загрли је и љуби). Тако, ви ме сад волите и ја вас и, ето, сад знате шта је љубав.
АНА (прелази споља на лево). Ови још свирају. (Врти главом и уђе лево).
УЧИТЕЉ. Хоћете ли ме вечито волети?
ЈЕЛКИЦА. Вечито!

Бранислав Нушић - Свет

Свет (комад у четири чина)